Diari Oficial de la Generalitat Valenciana


Sumari del DOGV 6237, del 31-03-2010 (2010/3510)

RESOLUCIÓ de 22 de març de 2010, de la Conselleria d'Agricultura, Pesca i Alimentació, per la qual es convoquen les ajudes per a la millora de la comercialització, internacionalització i accions en països tercers per a l'exercici 2010.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3510


Data del document
:   22-02-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de març de 2010, de la Conselleria d'Agricultura, Pesca i Alimentació, per la qual es convoquen les ajudes per a la millora de la comercialització, internacionalització i accions en països tercers per a l'exercici 2010. [2010/3510]  
En l'Orde de 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, internacionalització i accions en països tercers (DOCV núm. 5908, de 05.12.2008), modificada per mitjà de l'Orde 8/2010, de 10 de febrer, de la Conselleria d'Agricultura, Pesca i Alimentació, publicada en el Diari Oficial de la Comunitat Valenciana número 6216, d'1 de març de 2010, es regula el règim d'estes ajudes.   
L'orde de bases mencionada està sotmesa al règim del Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L379, de 28.12.2006), i va ser presentada davant de la Conselleria d'Economia, Hisenda i Ocupació l'1 d'agost de 2008.  
En l'orde de bases esmentada es preveu que el procediment s'inicie amb la convocatòria.  
Basant-se en això, a l'efecte d'inici del procediment de tramitació i del consegüent termini de presentació de sol·licituds a les ajudes referenciades, a proposta de la directora general de Comercialització, resolc:  
Primer  
Convocar per a l'exercici 2010 les ajudes per a la millora de la comercialització, internacionalització i accions en països tercers regulades per mitjà de l'Orde de 28 de novembre de 2008, publicada en el Diari Oficial de la Comunitat Valenciana número 5908, de 5 de desembre de 2008, i en l'Orde d'11 de febrer de 2010, per la qual es modifica esta.  
Segon  
Estes ajudes convocades seran finançades a càrrec del programa 762.20, línia T6165000, «Promoció de la competitivitat en mercats», la dotació pressupostària de la qual és de tres-cents huitanta-huit mil cinc-cents quaranta euros (388.540 €) per a la convocatòria de l'exercici 2010, tot això d'acord amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31.12.2009).  
Tercer  
El termini de presentació de les sol·licituds d'ajudes per a la comercialització, internacionalització i accions en països tercers en l'exercici 2010 finalitza el 15 d'abril de 2010.   
Quart  
El termini de justificació de la despesa s'establix fins al 31 d'octubre de 2010, llevat que es determine un termini posterior en la resolució de la concessió de l'ajuda.  
Cinqué  
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Sisé  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València en el termini de dos mesos.   
València, 22 de març de 2010.- La consellera d'Agricultura, Pesca i Alimentació: Maritina Hernández Miñana.